Bigg Boss 13: पारस छाबड़ा ने आसिम रियाज को कहे अपशब्द, निशाने पर आए कश्मीरी मॉडल  
बिग बॉस में शुरू हुआ हंगामा
कश्मीरी मॉडल आए सबके निशाने पर
पारस छाबड़ा ने कहे अपशब्द
Bigg Boss 13: 'बिग बॉस 13' में धीरे-धीरे माहौल गर्माने लगा है, और घर में एंट्री के समय से ही मॉडल आसिम रियाज (Asim Riaz) घर वालों के निशाने पर है. आसिम रियाज घर में कुछ भी कह रहे हैं, उन्हें हर बात पर निशाना बनाया जा रहा है. टीवी एक्टर पारस छाबड़ा (Paras Chhabra) आसिम रियाज को लगातार कोस रहे हैं, और अब उनके साथ इस बात को लेकर सिद्धार्थ डे भी शामिल हो गए हैं. इस तरह बिग बॉस (Bigg Boss) हाउस में आसिम रियाज पहले दिन से ही परेशान हो गए हैं, और इरिटेट नजर आ रहे हैं.
A post shared by Colors TV (@colorstv) on Sep 30, 2019 at 1:31am PDT
बिग बॉस 13 (Bigg Boss 13) में कल रात जब आसिम रियाज बात कर रहे थे तो उनके मुंह से गलती से 'काला' शब्द निकल गया और इसे लेकर सिद्धार्थ डे ने उनपर निशाना साधा. इस पर रियाज सफाई देते हैं कि उन्होंने यह बात ब्लैक एंड व्हाइट के संदर्भ में दी है, लेकिन इनकी सफाई को नहीं सुना जाता है, और इस बात को इश्यू बना लिया जाता है. लेकिन आरती सिंह आसिम का साथ देती नजर आती हैं. 
यही नहीं, पारस छाबड़ा मॉडल आसिम रियाज को लेकर कुछ ज्यादा ही इरिटेट हो रहे हैं, और कई फुटेज में तो वे उसे 'कुत्ता' और 'गधा' तक बोलते नजर आ रहे हैं. इस तरह सिद्धार्थ डे और पारस छाबड़ा के निशाने पर आसिम रियाज आ चुके हैं. यही नहीं, जब आसिम रियाज सबको एंटरटेन करने के लिए रैप गाते हैं तो उस समय भी उनको खूब कोसा जाता है. इस तरह यह तो साफ है कि बिग बॉस 13 (Bigg Boss 13) के घर के सदस्यों ने तय कर लिया है कि उनके निशाने पर कौन रहने वाला है.